CELEX: 62020CN0330
Language: bg
Date: 2020-07-23 00:00:00
Title: Дело C-330/20: Преюдициално запитване от Tribunal Superior de Justicia de Cataluña (Испания), постъпило на 23 юли 2020 г. — IP/Tribunal Económico-Administrativo Regional de Cataluña (TEAR de Cataluña)

26.10.2020   
            
            
               BG
            
            
               Официален вестник на Европейския съюз
            
            
               C 359/4
            
         
      Преюдициално запитване от Tribunal Superior de Justicia de Cataluña (Испания), постъпило на 23 юли 2020 г. — IP/Tribunal Económico-Administrativo Regional de Cataluña (TEAR de Cataluña)
      (Дело C-330/20)
      (2020/C 359/06)
      Език на производството: испански
      
         Запитваща юрисдикция
      
      Tribunal Superior de Justicia de Cataluña
      
         Страни в главното производство
      
      
         Жалбоподател: IP
      
         Ответник: Tribunal Económico-Administrativo Regional de Cataluña (TEAR de Cataluña)
      
         Преюдициални въпроси
      
      
                  1)
               
               
                  Допуска ли общностното право, по-специално членове 63 ДФЕС и 65 ДФЕС, както и основните принципи на свободно движение, на равно третиране и на недопускане на дискриминация, национална правна уредба — като член 39, параграф 2 от Ley del Impuesto sobre la Renta de las Personas Físicas 35/2006 (Закон 35/2006 за данъка върху дохода на физическите лица) от 28 ноември 2006 г., изменен с член 3, параграф 2 от Закон 7/2012 от 29 октомври 2012 г. — която „във всички случаи“ квалифицира като „неоправдани имуществени приходи“, подлежащи на облагане в най-ранния от необхванатите от давност периоди, вещите, правата и активите в чужбина, ако не е изпълнено формално или е изпълнено ненавременно задължението за предоставяне на информация за тях посредством „Modelo 720“ („формуляр 720“), без да се отчитат правилата за давност, предвидени в Ley General Tributaria 58/2003 (Общ закон за данъчното облагане 58/2003), освен ако се касае за „декларирани доходи“ или произтичащи такива от периоди, в които лицето не е притежавало качеството местно лице за данъчни цели в Испания?
               
            
                  2)
               
               
                  Ако правната уредба бъде счетена за пропорционална, допуска ли общностното право, по-специално членове 63 ДФЕС и 65 ДФЕС, както и основните принципи на свободно движение, на равно третиране, на недопускане на дискриминация и на пропорционалност, национална правна уредба — като член 39, параграф 2 от Закон 35/2006 за данъка върху дохода на физическите лица от 28 ноември 2006 г. — [която води до] посочените по-горе последици, [включително ако] такива доходи са декларирани ненавременно, но преди да е образувано и връчено уведомление за какъвто и да било вид производство по извършване на проверка или да е отправено каквото и да било искане за обмен на данъчна информация, [въпреки че] съществува действащ механизъм за това с третата страна?